

**แผนการตรวจสอบภายในประจำปี**

**ประจำปีงบประมาณ พ.ศ. ๒๕๖๗**

**เสนอ**

**นายกองค์การบริหารส่วนตำบล**

**จัดทำโดย**

**หน่วยตรวจสอบภายใน**

**องค์การบริหารส่วนตำบลคลองใหม่ อำเภอสามพราน จังหวัดนครปฐม**

**แผนการตรวจสอบภายในประจำปี**

**ปีงบประมาณ พ.ศ. ๒๕๖๗**

**ของหน่วยตรวจสอบภายใน องค์การบริหารส่วนตำบลคลองใหม่**

**วัตถุประสงค์ของการตรวจสอบ**

๑. เพื่อให้ทราบว่าการบริหารงานและการปฏิบัติงาน ด้านการงบประมาณ การเงิน การบัญชี และการพัสดุ มีการปฏิบัติ เป็นไปตามกฎหมาย ระเบียบ และหนังสือสั่งการ

๒. เพื่อสอบทานความถูกต้องและเชื่อถือได้ของข้อมูลด้านการเงินและบัญชี

๓. เพื่อติดตามและประเมินผลการดำเนินงานว่าเป็นไปตามวัตถุประสงค์ และเป้าหมายตามกิจกรรม/งาน/โครงการ อย่างมีประสิทธิภาพ ประสิทธิผล และคุ้มค่า

๔. เพื่อประเมินความเพียงพอของระบบการควบคุมภายในของหน่วยรับตรวจ

๕. เพื่อให้ผู้บังคับบัญชาได้รับทราบปัญหาอุปสรรคในการปฏิบัติงาน โดยใช้ข้อมูลด้านการตรวจสอบเป็นประโยชน์ในการตัดสินใจแก้ไขข้อบกพร่องได้ทันเวลา

๖. เพื่อให้คำปรึกษาในการสร้างมูลค่าเพิ่ม

**ขอบเขตการตรวจสอบ**

**๑. งานบริการให้ความเชื่อมั่น**

๑.๑ การตรวจสอบการปฏิบัติตามข้อกำหนด

หน่วยรับตรวจสังกัดองค์การบริหารส่วนตำบลคลองใหม่ จำนวน 5 ส่วนงาน (สำนัก/กอง)

 - สำนักปลัดองค์การบิหารส่วนตำบลคลองใหม่

 - กองคลัง

 - กองช่าง

 - กองการศึกษาศาสนาและวัฒนธรรม รวมถึงศูนย์พัฒนาเด็กเล็ก

 - กองสวัสดิการสังคม

**2. เรื่องที่ตรวจสอบ**

 ๑. สำนักปลัด ตรวจสอบการโอนและการแก้ไขเปลี่ยนแปลงงบประมาณ การจัดทำแผนอัตรากำลัง 3 ปี (พ.ศ. 256๗-256๙) ตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2562) การพิจารณาแต่งตั้ง โยกย้าย เลื่อนขั้น เลื่อนตำแหน่ง (ตามหลักเกณฑ์และเงื่อนไขเกี่ยวกับการกำหนดหลักเกณฑ์การเลื่อนขั้นเงินเดือนพนักงานส่วนตำบล พ.ศ. 2558) การติดตามการจัดทำรายงานการควบคุมภายใน (ตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561)

 ๒. กองคลัง ตรวจสอบการรับเงินและการเก็บรักษาเงิน การเบิกจ่ายเงินและการจ่ายเงินยืม การโอนและแก้ไขเปลี่ยนแปลงงบประมาณ การดำเนินการจัดซื้อจัดจ้าง การรับเงินและการจ่ายเงินผ่านระบบ KTB Corporate Online และการติดตามประเมินผลการควบคุมภายใน ให้เป็นไปตามกฎหมาย ระเบียบ หนังสือสั่งการต่าง ๆ ที่เกี่ยวข้อง

 ๓. กองช่าง การโอนและแก้ไขเปลี่ยนแปลงงบประมาณ การควบคุมการก่อสร้าง โครงการก่อสร้างตามข้อบัญญัติ ติดตามประเมินผลการควบคุมภายใน ให้เป็นไปตามกฎหมาย ระเบียบ หนังสือสั่งการต่าง ๆ ที่เกี่ยวข้อง

 4. กองการศึกษา ศาสนาและวัฒนธรรม การโอนและแก้ไขเปลี่ยนแปลงงบประมาณ การจัดทำโครงการต่างๆ (สุ่มตรวจ จำนวน 2 โครงการ) การจัดการเรียนการสอนของศูนย์พัฒนาเด็กเล็ก ติดตามประเมินผลการควบคุมภายใน ให้เป็นไปตามกฎหมาย ระเบียบ หนังสือสั่งการต่าง ๆ ที่เกี่ยวข้อง

5. กองสวัสดิการสังคม การเบิกจ่ายเงินนอกงบประมาณ จาก สปสช. การจัดทำโครงการต่างๆ (สุ่มตรวจจำนวน 2 โครงการ การโอนและแก้ไขเปลี่ยนแปลงงบประมาณ ติดตามประเมินผลการควบคุมภายใน ให้เป็นไปตามกฎหมาย ระเบียบหนังสือสั่งการต่าง ๆ ที่เกี่ยวข้อง

 6. การตรวจสอบตรวจพิเศษ กรณีที่ได้รับมอบหมายจากฝ่ายบริหาร

**3. งานบริการให้คำปรึกษา**

 3.๑ งานบริการให้คำปรึกษา การบริการให้คำปรึกษาแนะนำแก่หน่วยรับตรวจ ผู้บังคับบัญชาและคณะผู้บริหารองค์การบริหารส่วนตำบลคลองใหม่

**ช่วงเวลาที่เข้าตรวจสอบ**

 ระยะเวลาของข้อมูลที่ตรวจสอบ ตรวจสอบข้อมูลประจำปีงบประมาณ พ.ศ.๒๕๖๗ ตั้งแต่วันที่ ๑ ตุลาคม พ.ศ. ๒๕๖๖ ถึง วันที่ ๓๐ กันยายน ๒๕๖๗ ดังมีรายละเอียดประกอบขอบเขตการตรวจสอบ ตามแผนการตรวจสอบภายในประจำปีงบประมาณ พ.ศ. ๒๕๖๗ ปรากฏตามเอกสารที่แนบท้าย

**ผู้รับผิดชอบในการตรวจสอบ**

 นางสาวบุษกร โรจนเลิศ ตำแหน่ง นักวิเคราะห์นโยบายและแผนชำนาญการ รักษาราชการแทน นักวิชาการตรวจสอบภายใน

**งบประมาณ**

 เนื่องจากเป็นการตรวจสอบภายในหน่วยงาน จึงไม่มีค่าใช้จ่ายในการดำเนินการ

 (ลงชื่อ) ผู้จัดทำแผนตรวจสอบ

 (นางสาวบุษกร โรจนเลิศ)

นักวิเคราะห์นโยบายและแผนชำนาญการ รักษาราชการแทน

 นักวิชาการตรวจสอบภายใน

 (ลงชื่อ) ผู้เห็นชอบแผนตรวจสอบ

 (นายธำรง พงศ์จันทรเสถียร)

 ปลัดองค์การบริหารส่วนตำบลคลองใหม่

 (ลงชื่อ) ผู้อนุมัติแผนตรวจสอบ

 (นายเอนก น้อยพิทักษ์)

 นายกองค์การบริหารส่วนตำบลคลองใหม่